Здравейте и благодаря предварително.


Съгласно чл. 1, ал. 2 от Закона за установяване на трудов и осигурителен стаж по съдебен ред, по реда на този закон не може да се установява служебен стаж, както и осигурителен стаж на ….. лица, които полагат труд без трудово правоотношение.  

Като се има предвид използваното глаголно време, това означава ли, че случаят касае лица, които сега полагат труд без трудово правоотношение или се отнася и за лица, които са полагали труд без да имат сключен тудов договор? Може ли да се докаже пред съда със свидетели, че едно лице е работило при определен работодател без да има сключен трудов договор и съответно, без да е било осигурявано, и съдът да време решение в полза на лицето – т.е. да приеме, че времето на положения труд без договор и осигуряване, следва да се зачита за осиурителен стаж по КСО?




доказване на осигурителен стаж по съдебен ред
=============================================

 

Здравейте, г-жо Георгиева, 


разпоредбата на чл. 1, ал. 2 от Закона за установяване на трудов и осигурителен стаж по съдебен ред е ясна – по реда на този закон не може да се установява осигурителен стаж на лица, които полагат труд без трудово правоотношение. Не може да се установява със свидетели осигурителен стаж на лица без сключен трудов договор. Препоръчвам да сезирате Инспекцията по труда и НАП, ако е налице полагане на труд без сключен трудов договор.


Поздрави,  

адв. Николина Митова  

0898 303092


